
1.	NAMEN IN UPORABA
Viličar na dizelski pogon je transportni stroj za razkladanje, nakladanje in prevoz tovora. Z njim lahko upravljajo samo usposobljene osebe starejše od 18. let.

2.	NEVARNOSTI PRI DELU
Pri delu z viličarjem lahko pride do poškodb zaradi prevrnitve viličarja kot posledica nepravilnega dvigovanja bremena, padca bremena, nihanja bremena in nepravilne naložitve bremena. Poškodbe lahko nastanejo tudi zaradi nepravilne vožnje in ogrožanja drugih oseb pri vožnji, nestrokovnega posega v napravo in zaradi izpušnih plinov (ogljikov monoksid).

3.	PRED UPORABO
· upoštevamo proizvajalčeva navodila za varno uporabo, preizkušanje in vzdrževanje,
· preverimo delovanje vseh mehanizmov in naprav,
· preverimo nosilnost tal,
· v območju delovanja viličarja se ne smejo nahajati druge osebe,
· preverimo nosilnost bremena,
· uporaba viličarja z dizelskim pogonom je v zaprtih prostorih prepovedana,
· delovišče na prometnih površinah je potrebno ustrezno zavarovati in označiti.

4.	MED UPORABO
· prepovedano je zadrževanje pod bremenom,
· viličar se ne sme uporabljati za vleko tovora,
· prepovedano je dvigovanje bremen nedoločene teže,
· z viličarjem ni dovoljeno voziti po prostorih, kjer so lahko vnetljive in eksplozivne kemikalije, pare in prah,
· med vožnjo po delovišču in javnih cestah je potrebno upoštevati veljavne cestno prometne predpise,
· dovoljena hitrost viličarja po delavnicah in skladiščih je največ 5 km/h, na dvorišču 10 km/h,
· obremenjen viličar vozite po klančini navzdol vzvratno, enako vozite vzvratno po klančini neobremenjen viličar navzgor; vzvratno vozite tudi po horizontalnih poteh, ko je preglednost pred vozilom zmanjšana,
· po končanem delu viličar parkiramo na ravnih in trdnih tleh, vilice pa spustimo na tla in zaklenemo motor in kabino,
· pri kontroli in pregledu akumulatorja ne uporabljamo odprtega ognja,
· bodimo posebno pazljivi pri prevozu posebno nevarnih snovi.

5.	VZDRŽEVANJE, ČIŠČENJE IN PREGLEDOVANJE
Vzdrževanje in čiščenje izvajajte po navodilih proizvajalca. Vizualni pregled naprave izvedite pred vsako uporabo. Periodične preglede opravi strokovna oseba oz. zunanja organizacija. Voditi je potrebno matično in kontrolno knjigo viličarja.

6.	OSEBNA VAROVALNA SREDSTVA
Pri delu z viličarjem je obvezna uporaba zaščitnih sredstev: zaščitne rokavice, delovni čevlji, delovna obleka, čelada in po potrebi sončna očala.

